V Šamoríne, dňa 04.05.2023

Mesto Šamorín v zmysle § 5 zákona NR SR č. 552/2003 Z. z. o výkone práce vo verejnom záujme v znení neskorších predpisov a podľa bodu 4.3.1. a 4.3.2. Pracovného poriadku mesta Šamorín

vyhlasuje

**výberové konanie**

na obsadenie pracovnej pozície

**vedúci školského úradu v Šamoríne**

 s predpokladaným termínom nástupu do práce 1.07.2023

1. **Kvalifikačné predpoklady:**

✓ kvalifikačné predpoklady a osobitné kvalifikačné požiadavky podľa § 7 ods. 3 zákona NR SR č. 596/2003 o štátnej správe v školstve a školskej samospráve v znení neskorších predpisov, t. j. najmenej vysokoškolské vzdelanie II. stupňa na výkon pracovnej činnosti pedagogického zamestnanca pre príslušný druh a typ školy v zriaďovateľskej pôsobnosti mesta – príloha č. 1 vyhlášky MŠVVaŠ SR č. 1/2020 o kvalifikačných predpokladoch pedagogických zamestnancov a odborných zamestnancov

✓ požiadavka najmenej piatich rokov pedagogickej činnosti

1. **Ďalšie požiadavky a kritériá:**
* znalosť práce s PC (Microsoft Outlook, Microsoft Word, Microsoft Excel),
* znalosť platnej legislatívy pre oblasť samosprávy, orientácia vo všeobecne záväzných nariadeniach Mesta, prehľad legislatívy pre oblasť školstva,
* ovládanie problematiky verejnej správy je výhodou,
* komunikatívnosť, kreatívnosť, manažérske a organizačné schopnosti,
* zvládanie záťažových situácií,
* znalosť maďarského a ďalšieho cudzieho jazyka je výhodou,

**Platové podmienky :**

* v zmysle zákona č. 553/2003 Z. z., k tarifnému platu sa priznáva osobný príplatok.

Prihlášku (obsahujúcu aj súhlas uchádzača so spracovaním osobných údajov počas výberového konania), spolu so štruktúrovaným profesijným životopisom, úradne overenou kópiou dokladov o nadobudnutom vzdelaní, kópiou dokladov o ďalšom vzdelaní spolu s výpisom z registra trestov (nie starším ako tri mesiace) žiadame zaslať do 23.05.2023 (utorok) na adresu Mestský úrad Šamorín, Hlavná 37, 931 01 Šamorín.

Poskytnuté osobné údaje sa použijú len za účelom výberového konania a ich spracovanie je nevyhnutné na vykonanie úkonov pred uzatvorením zmluvy. Osobné údaje uvedené budú poskytnuté členom výberovej komisie a zamestnancom, ktorí sa zúčastnia na jeho príprave. Neuskutoční sa prenos osobných údajov do tretích krajín. Osobné údaje získané na účel výberového konania budú uchovávané počas trvania výberového konania a ďalšie 3 mesiace po jeho ukončení; po skončení doby uchovávania budú tieto osobné údaje zlikvidované alebo (v prípade uzavretia pracovnej alebo obdobnej zmluvy) budú využívané na pracovnoprávne účely. Viac informácii o ochrane osobných údajov nájdete na www.samorin.sk.

Obálku označte s nápisom:

**“Výberové konanie – vedúci školského úradu v Šamoríne“**

 Csaba Orosz

 primátor mesta